PRITARTA

Jurbarko rajono savivaldybės tarybos

2021 m. vasario 25 d. sprendimu Nr. {$NR}

**SEREDŽIAUS SENELIŲ GLOBOS NAMŲ 2020 METŲ VEIKLOS ATASKAITA**

1. **Įstaigos pristatymas.**
	1. **Pavadinimas, apibūdinimas, adresas, tel., el. paštas, valdymo organai, vadovas, veiklos tikslai, įstaigos teisinė forma.**

Seredžiaus senelių globos namai(toliau – globos namai)yra Jurbarko rajono savivaldybės pelno nesiekianti ribotos civilinės atsakomybės biudžetinė įstaiga, kurios tikslas – tenkinti viešuosius interesus teikiant socialines paslaugas, turinti ūkinį, finansinį, organizacinį ir teisinį savarankiškumą, savo antspaudą, sąskaitas banke, savo veiklą grindžianti Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos viešųjų įstaigų ir socialinių paslaugų įstatymais, Lietuvos Respublikos Vyriausybės nutarimais, kitais Lietuvos Respublikos teisės aktais, Jurbarko rajono savivaldybės tarybos sprendimais, globos namų nuostatais.

Įstaigos buveinės adresas: J. Marcinkevičiaus g. 5, 74424 Seredžius, Jurbarko rajonas, telefonas (8 447) 42 396, faks. (8 447) 42 396, el. p. zigmas.zakaras@serglobnamai.lt.

Įstaigos savininkė yra Jurbarko rajono savivaldybė.

Vienasmenis įstaigos valdymo organas yra įstaigos direktorius.

**Seredžiaus senelių globos namų direktorius Zigmas Zakaras**. Paskirtas įstaigos direktoriaus pareigoms nuo 1993 m. liepos 1 d. Išsilavinimas – aukštasis universitetinis, magistras. Specializacija – socialinių paslaugų organizavimas, kvalifikacija – socialinis darbuotojas.

**Įstaigos veikla** – stacionari pagyvenusių ir neįgalių asmenų globos veikla.

**Globos namų tikslai ir veiklos kryptys** yra nustatyti vadovaujantis Jurbarko rajono savivaldybės strateginiais prioritetais ir tikslais, kurie yra reguliariai koreguojami, atsižvelgiant į aktualius savivaldybės sprendimus socialinių paslaugų teikimo klausimais.

Seredžiaus senelių globos namai įsteigti 1993 m. liepos 1 d., vadovaujantis 1993 m. balandžio 27 d. Lietuvos Respublikos Jurbarko rajono valdytojo potvarkiu Nr. 77, į. k. 158302958, teisinėforma – biudžetinė įstaiga.

Globos namuose veiklą vykdo darbuotojų darbo taryba.

**1.2. Globos namų gyventojai.**

Gyventojai už paslaugas moka Jurbarko rajono savivaldybės tarybos 2019 m. gruodžio 18 d. sprendimu Nr. T2-231 „Dėl mokėjimo už socialines paslaugas Jurbarko rajone tvarkos aprašo patvirtinimo“ nustatyta tvarka, kurioje reglamentuojama, kad „Mokėjimo už ilgalaikę socialinę globą suaugusiam asmeniui dydis per mėnesį neturi viršyti 80 procentų asmens pajamų, įskaitant atvejus, kai asmens, pradėjusio gauti ilgalaikę socialinę globą po 2007 m. sausio 1 d., turto vertė yra mažesnė už jo gyvenamosios vietos savivaldybėje nustatytą turto vertės normatyvą. Tais atvejais, kai asmuo pagal Lietuvos Respublikos tikslinių kompensacijų įstatymą gauna slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama mokėjimui už ilgalaikę socialinę globą padengti“.

Per ataskaitinius metus paslaugos suteiktos 40 asmenų, iš jų 12 asmenų, turinčių sunkią negalią.

2020 metų pabaigoje globos namuose gyveno 38 gyventojai, iš jų 27 moterys ir 11 vyrų, vidutinis gyventojų amžius buvo 79 metai. Per 2020 metus aštuoni gyventojai mirė, penki buvo naujai apgyvendinti.

|  |  |  |
| --- | --- | --- |
| **Rodiklio pavadinimas** | **Gyventojai pagal amžių, metais** | **Iš viso** |
| **iki 30** | **30–49** | **50–59** | **60–64** | **65–69** | **70–74** | **75–79** | **80–84** | **Vyresni kaip 85** |
| Gyventojų skaičius, iš viso | - | - | 2 | 3 | 2 | 6 | 8 | 6 | 11 | 38 |
| iš jų moterys | - | - | 2 | 1 | - | 2 | 6 | 5 | 11 | 27 |
|  iš jų vyrai | - | - | - | 2 | 2 | 4 | 2 | 1 | - | 11 |
| su fizine (kūno) negalia | - | - | - | - | 1 | 1 | 2 | 2 | 1 | 7 |
| su psichine (dėl psichikos ligos) negalia | - | - | - | - | - | 1 | 1 | 1 | 1 | 4 |
| su proto (dėl intelekto sutrikimų) negalia | - | - | - | 1 | - | - | - | - | - | 1 |
| Iš viso gyventojų skaičiaus – su sunkia negalia | - | - | - | 1 | 1 | 2 | 3 | 3 | 2 | 12 |

**1.3. Duomenys apie darbuotojus.**

Jurbarko rajono savivaldybės tarybos 2019 m. kovo 28 d. sprendimu Nr. T2-96 „Dėl Seredžiaus senelių globos namų didžiausio leistino darbuotojų skaičiaus nustatymo“ pakeitimo nustatytas globos namų didžiausias leistinas darbuotojų skaičius – 24 etatai.

**1.3.1. Darbuotojų išsilavinimas ir kvalifikacijos kėlimas 2020 m.**

|  |  |
| --- | --- |
| **Darbuotojai** | **Išsilavinimas** |
| **Aukštasis****universitetinis** | **Aukštasis****neuniversitetinis** | **Vidurinis** | **Profesinis** |
| Vadovas | 1 |  |  |  |
| Specialistai | 3 | 9 | 2 | 8 |
| Darbininkai |  |  | 2 | 2 |

Šeši globos namų darbuotojai 2020 m. tęsė socialinio darbo padėjėjo studijas Vilkijos žemės ūkio mokykloje.

Keturi specialistai vasario 12 d. dalyvavo mokslinėje praktinėje konferencijoje „Klinikinė pastoracija: dvasiniai pacientų poreikiai ir gydymo ribos“ Lietuvos Sveikatos mokslų universitete.

Socialiniai darbuotojai ir užimtumo specialistė išklausė mokymus įvairiomis temomis: „Būkime saugūs internete“, „Skaitmeninių nuotraukų apdorojimas ir saugus dalijimasis“, „Efektyvus laiko planavimas ir bendravimas“, „Dokumentų kūrimas internete ir dalijimasis su kitais“, „Pristatymų rengimas“, taip pat daugelis darbuotojų išklausė mokymus „Riboto judėjimo asmens  /  paciento kūno odos priežiūra“ tema.

Beveik visas įstaigos personalas dalyvavo 40 val. mokymuose ir praktiniuose užsiėmimuose „Darbuotojų kompetencijos psichikos sveikatos srityje didinimas“, socialiniai darbuotojai ir jų padėjėjai išklausė mokymus „Pagalba asmeniui, esant šlapimo ir išmatų nelaikymui“, taip pat dalyvavo 8 val. mokymuose „Veiklos rezultatų matavimai socialinių paslaugų įstaigoje“. Direktorius taip pat nuolat kėlė savo kvalifikaciją ir gerino kompetencijas dalyvaudamas įvairiuose mokymuose. Ataskaitiniais metais direktorius ir užimtumo specialistas dalyvavo mokymuose „Dokumentų valdymo aktualijos ir pokyčiai, įgyvendinant dokumentų valdymo reformą“, o taip pat direktorius dalyvavo mokymuose „Metinio darbuotojo veiklos vertinimo rodiklių analizė ir pokalbio kokybės apžvalga“.

**1.3.2.** **Darbuotojų kaita.**

Ataskaitiniais metais įstaigoje dirbo 27 darbuotojai, kurie užėmė 24 etatus. 2020 m. darbuotojų kaita nevyko.

 **1.3.3. Etatai ir vidutinis darbo užmokestis.**

|  |  |
| --- | --- |
| **Etato (pareigybės) pavadinimas** | **Etatų skaičius** |
| **Administracija:** | **3** |
| Direktorius | 1 |
| Vyriausiasis buhalteris | 1 |
| Ūkio dalies vadovas | 1 |
| **Darbuotojai, teikiantys socialines paslaugas:** | **12,75** |
| Užimtumo specialistas | 1 |
| Vyresnysis socialinis darbuotojas | 1 |
| Socialinis darbuotojas | 1 |
| Socialinio darbuotojo padėjėjas | 8 |
| Slaugytojas  | 1 |
| Dietistas | 0,5 |
| Psichologas | 0,25 |
| **Kiti darbuotojai:** | **8,25** |
| Virėjas | 2 |
| Valytojas | 2 |
| Meistras-remontininkas | 1 |
| Skalbėjas | 1 |
| Sandėlininkas | 1 |
| Elektrikas | 0,25 |
| Kiemsargis | 1 |
| Iš viso: | 24  |

|  |  |
| --- | --- |
| **Pareigų pavadinimai** | **Vidutinis mėnesinis (bruto) darbo užmokestis, Eur** |
| **2019 metai** | **2020 metai** |
| **Direktorius (1)** | 1567 | 2077 |
| **Socialiniai darbuotojai (11)** | 834 | 1055 |
| (vyr. socialinis darbuotojas, socialinis darbuotojas, |  |  |
| socialinio darbuotojo padėjėjas (8), užimtumo specialistas) |  |  |
| **Medicinos personalas (1,75)** | 661 | 842 |
| (slaugytojas, psichologas, dietistas) |  |  |
| **Administracijos personalas (2)** | 897 | 999 |
| (buhalteris, ūkvedys) |  |  |
| **Ūkio dalies darbuotojai (8,25)** | 657 | 702 |
| (virėjas (2), valytojas (2),  |   |   |
| meistras-remontininkas, sandėlininkas, |   |   |
| skalbėjas, elektrikas (0,25), kiemsargis) |   |   |

2020 metais globos namuose vidutinis darbo užmokestis buvo 923 Eur. Pagal įstaigoje pasitvirtintą tvarką, esant darbo užmokesčio ekonomijai, darbuotojams skatinti skiriamos vienkartinės išmokos.

**2. Pagrindiniai finansiniai rodikliai.**

Nuo 2011 m. įstaiga rengia finansines ataskaitas, kurios atitinka Viešojo sektoriaus apskaitos ir finansinės atskaitomybės standartus (toliau - VSAFAS). Tam įstaigoje parengta apskaitos politika, kuri užtikrina, kad apskaitos duomenys atitiktų taikytino VSAFAS reikalavimus. 2020 m. apskaitos ataskaitos buvo ruošiamos „NEVDOS“ programoje.

 **2.1. Ilgalaikis turtas.**

Ilgalaikio materialaus ir nematerialaus turto likutis metų pradžioje – 805629,77 Eur. Įstaigoje ilgalaikis turtas suskirstytas į grupes:

|  |  |  |
| --- | --- | --- |
| **Eil. Nr.** | **Turto grupės** | **Turto likutinė vertė 2020-12-31, Eur** |
| 1. | Gyvenamieji pastatai | 770802,87 |
| 2. | Negyvenamieji pastatai | 8463,88 |
| 3. | Kiti statiniai | 4863,74 |
| 4. | Kitos mašinos ir įrenginiai | 10276,73 |
| 5. | Transporto priemonės | - |
| 6. | Baldai | 7088,52 |
| 7. | Kitas ilgalaikis materialusis turtas | 2938,48 |
| 8. | Nematerialusis turtas | 1 195,55 |
|  | **Iš viso:** |  |

|  |  |
| --- | --- |
| ES lėšos | 634249,13 Eur |
| Valstybės lėšos | 116403,12 Eur |
| Biudžeto | 38797,65 Eur |
| Spec. lėšos | 12903,47 Eur |
| Kitos lėšos | 3276,40 Eur |

2020 m. gruodžio 31 d. įstaigoje visiškai nudėvėto, tačiau vis dar naudojamo įstaigos veikloje, materialaus ilgalaikio turto įsigijimo savikaina sudarė 84014,41 Eur. Iš jų: kitos mašinos ir įrenginiai  – 25383,38 Eur, baldai – 1012,80 Eur, kompiuterinė įranga – 2371,99 Eur, kiti statiniai – 3114,86 Eur, transportas – 52131,38 Eur.

**2.2. Pajamos ir sąnaudos.**

**2.2.1. Pajamos.**

Socialinių paslaugų teikimui pagal parengtas programas gaunamas finansavimas iš įstaigos savininko– Jurbarko rajono savivaldybės biudžeto. 2020 m. buvo skirta:

|  |  |  |
| --- | --- | --- |
| **Finansavimas** | **Gauta, Eur** | **Panaudota, Eur** |
| Darbo užmokestis | 163379,56 | 163379,56 |
| „Sodra“ | 2541,91 | 2541,91 |
| Darbdavio socialinė parama (ligos pašalpa) | 174,45 | 174,45 |
| Iš viso: | **166095,92** | **166095,92** |

|  |  |  |
| --- | --- | --- |
| **Pagrindinės veiklos finansavimo pajamos** | **Planuota, Eur** | **Gauta, Eur**  |
| Iš ES | 17774,92 | 17774,92 |
| Iš valstybės biudžeto  | 49515,11 | 49515,11 |
| Iš savivaldybių biudžetų  | 170732,84 | 170732,84 |
| Iš kitų finansavimo šaltinių | 2592,71 | 2592,71 |
| Pagrindinės veiklos kitos pajamos | 171932,40 | 171932,40 |
| **Iš viso:** | **412547,98** | **412547,98** |

Iš viso per ataskaitinius metus tiesioginiais pinigų srautais buvo gauta **412547,98** Eur įplaukų.

Be tiesioginių įplaukų įstaigos pajamas sudarė finansavimo sumų likučiai, atsargos ir ilgalaikis turtas likutine verte.

**2.2.2. Sąnaudos.**

Sąnaudos apskaitoje pripažįstamos vadovaujantis kaupimo principu tuo laikotarpiu, kada patiriamos, neatsižvelgiant į pinigų išleidimo laiką.

|  |  |  |
| --- | --- | --- |
| **Pagrindinės veiklos sąnaudos** | **Planuota, Eur** | **Gauta, Eur** |
| Darbo užmokesčio ir socialinio draudimo | 292310,40 | 292310,40 |
| Nusidėvėjimo ir amortizacijos | 28152,10 | 28152,10 |
| Komunalinių paslaugų ir ryšių | 16893,38 | 16893,38 |
| Transporto | 1910,71 | 1910,71 |
| Kvalifikacijos kėlimo | 544,59 | 544,59 |
| Paprastojo remonto ir eksploatavimo | 554,82 | 554,59 |
| Sunaudotų atsargų savikainos | 63769,29 | 63769,29 |
| Kitų paslaugų | 3519,56 | 3519,56 |
| **Iš viso:** | **407654,85** | **407654,85** |

Iš viso per 2020 m. iš pagrindinės veiklos patirta 407654,85 Eur sąnaudų.

Ataskaitinių metų veiklos rezultato apskaičiavimas:

|  |  |  |
| --- | --- | --- |
| **Pajamos Eur** | **Sąnaudos, Eur** | **Perviršis, Eur** |
| 412547,98 | 407654,85  | **4893,13** |

**2.2.3. Grynieji pinigai ir pinigai bankų sąskaitose.**

Grynų pinigų kasoje įstaiga neturi. Ataskaitinių metų pabaigoje banko sąskaitoje liko 15056,84 Eur suma. Iš jų 2331,05 Eur sukaupta laidojimo pašalpų suma, 12725,79 Eur sutaupytos pensijų lėšos.

**2.2.4. Informacija apie įsipareigojimus.**

2020 m. pabaigoje tiekėjams reikėjo sumokėti 852,90 Eur spec. lėšų. Sukauptą mokėtiną sumą 19017,23 Eur sudaro sukaupti atostoginiai.

**2.3. Vykdyti projektai ar programos.**

Įstaiga dalyvauja Jurbarko rajono savivaldybės Socialinės paramos plėtros, skurdo ir socialinės atskirties mažinimo programoje.

Nuo 2019 m. gegužės mėn. dalyvaujama EQUASS kokybės sistemos projekte. Atsižvelgiant į EQUASS kokybės sistemos reikalavimus, sukurtos ir atnaujintos globos paslaugų teikimo tvarkos:

* Socialinių paslaugų gavėjų gyvenimo kokybės koncepcijos tvarka,
* Socialinių paslaugų gavėjų įgalinimo koncepcijos tvarka,
* Darbuotojų nuolatinio tobulinimosi ir mokymosi sistema,
* Paslaugų gavėjų įtraukimo į paslaugų teikimą, planavimą ir vertinimą tvarka,
* Įstaigos kokybės politika.

Periodiškai taikomos apklausos, pokalbiai su gyventojais. Sudaryti Paslaugų gavėjų gyvenimo kokybės ir Įgalinimo koncepcijos klausimynai. Susirinkimuose su darbuotojais buvo pristatyti gauti teikiamų paslaugų gyventojų apklausų rezultatai ir numatytos paslaugų tobulinimo galimybės.

 **2.3.1. Aplinkos tvarkymo darbai.**

Per ataskaitinį laikotarpį aplinkos tvarkymo darbus atliko kiemsargis. Vasaros laikotarpiu aplinką tvarkyti padėjo ir kiti įstaigos darbuotojai ar dirbti galintys gyventojai. Įstaiga turi 0,8903 ha žemės ūkio naudmenų plotą, kuris apsėtas pieva. Sodintos gėlės, prižiūrėtos vejas.

 **2.3.2. Pasirengimas ekstremaliųjų situacijų atvejams.**

Darbuotojai ir gyventojai nuolat supažindinami su įstaigoje parengtu ir nuolat atnaujinamu ekstremaliųjų situacijų planu. Daug dėmesio skirta priešgaisrinės saugos mokymams.

Daug laiko ir dėmesio pareikalavo gyventojų ir darbuotojų apsauga nuo Covid-19 ligos. Buvo parengtos Globos namų koronaviruso prevencijos tvarkos taisyklės, kurių reikalavimų buvo griežtai laikomasi. Darbas buvo organizuojamas dvejomis pamainomis, parengta nuotolinio darbo tvarka, todėl įstaigoje infekcija neišplito.

 **2.3.3. Vykdytos patikros.**

2020 m. jokių patikrų nebuvo.

 **3. Informacija apie tikslų įgyvendinimą.**

**Globos namų tikslas** – sudaryti sąlygas asmeniui (šeimai) ugdyti bei stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį. Organizuojant globos įstaigos veiklą laikomasi šių pagrindinių principų: sukurti globos namų aplinką kiek galima artimesnę namų aplinkai, sudaryti sąlygas dalyvauti globos įstaigos veikloje, skatinti gyventojus pasirūpinti savimi bei kitais globos namų bendruomenės nariais. Sudaromos sąlygos asmeniui įvertinti teikiamų paslaugų kokybę, užtikrinti kokybės principų nuolatinį tobulinimą, inovacijų bei naujų technologijų taikymą bei rezultatyvumo didinimą.

Globos namuose apgyvendinami senyvo amžiaus asmenys ir suaugę asmenys su negalia, kurie dėl senatvės, negalios ar tam tikrų socialinių aplinkybių negali savarankiškai gyventi savo namuose. Gyventojai priimami vadovaujantis Lietuvos Respublikos socialinės apsaugos ir darbo ministerijos patvirtinta tvarka, Jurbarko rajono savivaldybės Socialinių paslaugų skyrimo komisijos išvadomis ir priimtu administracijos direktoriaus sprendimu. Asmuo pasirašo trišalę sutartį su įstaigos vadovu ir Jurbarko rajono savivaldybės administracija. Globotiniui atliekamas asmens socialinių paslaugų poreikių vertinimas bei senyvo (suaugusio asmens su negalia) socialinės globos poreikio vertinimas, parengiamas individualus socialinės globos planas. Įstaigos darbuotojai rūpinasi gyventojo apgyvendinimu, jo sveikata, asmenine higiena, teikiamos visos asmeniui būtinos globos ir slaugos paslaugos. Globotiniams sudaroma galimybė pasirinkti gyvenimo būdą, atitinkantį jo socialinius, kultūrinius, religinius interesus, poreikius bei savarankiškumo lygį. Jiems teikiamos individualaus bei grupinio bendravimo, konsultavimo, laisvalaikio organizavimo paslaugos, sudaromos sąlygos gyventi geranoriškoje aplinkoje ir dalyvauti bendruomeninėje veikloje.

 **3.1. Būsto ir aplinkos pritaikymas.**

Gyvenamuose kambariuose yra pagrindiniai baldai: stalas, kėdės, lova, spinta rūbams, užrakinama spintelė asmeniniams daiktams. Įstaigoje yra du šaldytuvai, skirti gyventojų maisto laikymui. Įrengtos kitos patalpos gyventojų poreikiams tenkinti: maldos kambarys, lankytojų bei poilsio kambarys. Vestibiulyje yra televizorius, muzikos centras. Užimtumo kambaryje yra ne tik televizorius, multimedijos įrenginys, bet ir masažinis fotelis, specialus masažuoklis pėdoms, treniruoklis – dviratis gyventojų fizinei sveikatai palaikyti ir stiprinti. Patalpų oro temperatūra, apšvietimas, priešgaisrinė apsauga atitinka teisės aktų nustatytus reikalavimus. Gyventojai turi galimybę skaityti grožinę literatūrą, spaudą, nes prenumeruojami gyventojų pamėgti laikraščiai ir žurnalai. Globos namuose yra sukaupta knygų bibliotekėlė. Užimtumo kambaryje yra kompiuteris, kuriuo gali naudotis visi globotiniai. Dalis gyventojų naudojasi Seredžiaus Stasio Šimkaus mokyklos-daugiafunkcio centro bibliotekos paslaugomis. Sunkiau vaikštantiems gyventojams knygas pakeisti atskuba šios bibliotekos bibliotekininkė. Seredžiaus Šv. Jono Krikštytojo bažnyčios kunigas atvyksta į globos namus, kur maldos kambaryje aukoja šventas mišias gyventojams prieš didžiąsias religines šventes ar esant poreikiui. Gyventojams, kurie pageidauja, sudaroma galimybė nuvykti į Seredžiaus Šv. Jono Krikštytojo bažnyčią.

2020 m. gyventojų kokybės gerinimui buvo įsigyta 10 daugiafunkcinių lovų, dušo kėdė- vežimėlis, nupirkta 10 fotelių. Gyventojai džiaugiasi įrengtu trinkelių taku nuvažiavimui iki pavėsinės.

 **3.2. Maitinimo organizavimas.**

Jurbarko rajono savivaldybės tarybos 2014 m. spalio 30 d. sprendimu Nr. T2-292 „Dėl Seredžiaus senelių globos namų teikiamų bazinių ir papildomų socialinių paslaugų bei finansinių normatyvų vienam gyventojui patvirtinimo“ patvirtinti finansiniai normatyvai vienam asmeniui per dieną – 3,48 Eur. Vadovaujantis Lietuvos Respublikos socialinės apsaugos ir darbo ministerijos patvirtintu Socialinės globos namų aprašu, globos namų gyventojai maitinami keturis kartus per dieną, paros maisto racionas suteikia reikiamą maisto medžiagų ir energijos kiekį. Maitinimas vykdomas vadovaujantis geros higienos praktikos taisyklėmis. Virtuvės įranga atitinka keliamus reikalavimus. Pagal gydytojų rekomendacijas ir poreikį organizuojamas dietinis maitinimas. Negalintys pavalgyti savarankiškai gyventojai yra maitinami. Padedant darbuotojams, įstaigoje sudarytos sąlygos bet kuriuo metu atsigerti arbatos ar kavos, pasigaminti norimo maisto.

 **3.3. Buities ir asmens higienos paslaugos.**

Globos namuose organizuojamas gyventojų drabužių bei patalynės skalbimas, lyginimas, gyvenamųjų kambarių tvarkymas. Atsižvelgiant į gaunamą finansavimą bei įstaigos patvirtintą tvarką ir normatyvus, gyventojai aprūpinami buitinėmis ir asmens higienos priemonėmis. Asmens higienos paslaugos (maudymas, nagų karpymas, ausų valymas, plaukų kirpimas, barzdos skutimas, rūbų, patalynės keitimas bei skalbimas, lyginimas ir kt.) teikiamos pagal patvirtintą socialinių darbuotojų padėjėjų darbo tvarką ir sudarytus grafikus. Globojami asmenys maudomi ir jų lovos skalbiniai keičiami ne rečiau nei kas 7 d. Siekiant užtikrinti kokybišką ir nepertraukiamą paslaugų teikimą, socialinio darbuotojo padėjėjai veda atliktų darbų žymėjimo žurnalus. Juose reguliariai daromi įrašai apie gyventojams suteiktas asmens higienos paslaugas ir nurodomos priežastys, dėl kokios priežasties asmenys nėra maudomi bent kartą per savaitę. Ypatinga reikšmė yra teikiama aplinkos ir asmens higieninės švaros palaikymui. Siekiant užtikrinti asmens bei patalpų higieną bei švarą, yra sudaryta komisija, kuri atlieka sisteminius tikrinimus, sprendžia esamas problemas. Asmens higienai palaikyti naudojami specialūs neperšlampami apsauginiai čiužinių apdangalai, perkamos sauskelnės ir kitos higienos priemonės.

 **3.4. Socialinio darbo paslaugos.**

Socialinis darbas – tai pagalba socialinio funkcionavimo sunkumų turintiems asmenims, pagrįsta gyventojo ir darbuotojo bendradarbiavimu, įgalinanti globos namų gyventojus spręsti socialines problemas nepažeidžiant jų orumo. Socialinio darbo paslaugos vykdomos vadovaujantis Lietuvos Respublikos socialinės apsaugos ir darbo ministerijos patvirtintomis senyvo amžiaus ir suaugusių asmenų su negalia ilgalaikės socialinės globos normomis. Socialinį darbą dirba 2 socialiniai darbuotojai, kurie atsakingi už grupinių ir individualių socialinės globos planų (ISGP) sudarymą kiekvienam gyventojui bei jų vykdymą. Individualūs socialinės globos planai – tai socialinių darbuotojų detalios informacijos pateikimas apie globotinio socialinius ryšius, šeimą, savarankiškumo lygį, poreikius (socialinius, sveikatos priežiūros, slaugos, psichologinius, kultūrinius, dvasinius, religinius ir kt.), numatyti būdai ir priemonės juos tenkinti. Planai sudaromi pagal įvertintus asmens poreikius per metus, dėl sveikatos būklės pokyčių individualūs globos planai peržiūrimi ir tikslinami. 2020 metais atvyko 5 nauji gyventojai, kuriems buvo sudaryti ISGP, adaptacinio laikotarpio kasdieninės veiklos planai, identifikuotos problemos, vykdytas individualus ir grupinis socialinis darbas. Grupiniuose užimtumo planuose atsispindi gyventojų darbinė veikla, pokalbiai, susitikimai, parodos, kultūriniai renginiai, išvykos, religinės paslaugos.

Teikiamos šios pagrindinės socialinio darbo paslaugos :

* Globotinių socialinio funkcionavimo galimybių atkūrimas, stiprinimas ir palaikymas, aktyvinimas (skatinimas dalyvauti įstaigos socialinėje veikloje);
* Ryšių su bendruomene atkūrimas ir skatinimas juos plėtoti (panaudojant paties globotinio galimybes);
* Paslaugų teikimo planavimas, įvertinant asmens poreikius ir galimybes;
* Pagalba, tarpininkavimas, bendradarbiavimas su kitomis institucijomis sprendžiant asmenines globotinio problemas už įstaigos ribų;
* Konsultacijų ir kitų paslaugų teikimas turtiniais, finansiniais, draudimo, testamento sudarymo ir kitais globotiniams svarbiais klausimais;
* Reikiamų specialistų konsultacijų organizavimas įstaigoje ar už jos ribų;
* Pagalba prisitaikant prie pasikeitusių aplinkybių, motyvacijos skatinimas ir palaikymas;
* Sveikatos būklės stabilizavimas, padedant palaikyti ir ugdyti savarankiškumą ir pasitikėjimą savimi ir aplinka, skatinant tarpasmeninį bendravimą;
* Globotinių teisių ir interesų gynimas;
* Kasdieninės veiklos organizavimas pagal individualius poreikius ir savarankiškumo lygį;
* Nevaikštančių globotinių išvežimo iš kambario į lauką (šiltuoju metų laiku) arba į kitas užimtumui pritaikytas patalpas organizavimas;
* Tarpusavio pagalbos skatinimas, konfliktinių situacijų sprendimas.

Socialiniai darbuotojai nuolat palaiko ryšius su gyventojų giminaičiais, artimaisiais. Žymos apie visa tai fiksuojamos ISGP ir kituose asmens bylose, saugomuose dokumentuose. Socialiniai darbuotojai stebi ir vertina socialinių darbuotojų padėjėjų darbą, užtikrina jų komandinį darbą, atlieka gyventojų apklausą teikiamų paslaugų kokybės klausimais, dalyvauja gyventojų užimtumo veikloje.

Socialinio darbuotojo padėjėjų darbas yra tiesiogiai susijęs su gyventojų priežiūra, slauga. Keturi socialinio darbuotojo padėjėjai pagal nustatytą slenkantį grafiką dirba pamaininį darbą (nustatyta suminė darbo laiko apskaita). Darbuotojai dirba pagal nustatytą socialinio darbuotojo padėjėjų darbo tvarką: rytinės procedūros (gyventojų kėlimas, prausimas, sauskelnių keitimas), bendravimas su gyventojais, maitinimas, nesavarankiškų gyventojų išvežimas į lauką arba į užimtumo ar maldos kambarius, gyventojų asmeninių daiktų tvarkymas, higieninės procedūros (maudymas, kojų ir rankų nagų karpymas, skutimas, sauskelnių keitimas ir t. t.). Naktinio budėjimo metu stebima gyventojų būsena, suteikiama reikiama pagalba.

 **3.5. Sveikatos priežiūros paslaugos.**

Globos namai teikia sveikatos priežiūros ir slaugos paslaugas gyventojams, organizuoja medikų konsultacijas. Kiekvienas globotinis turi teisę į būtinąją medicinos pagalbą, kurią neatidėliotinai suteikia sveikatos priežiūros specialistai. Jeigu globotiniui įstaigoje nėra galimybių laiku suteikti tinkamą būtinąją medicinos pagalbą, užtikrinama, kad globotinis kaip įmanoma greičiau būtų pervežtas į kitą sveikatos priežiūros įstaigą. Apgyvendinus naują gyventoją globos namuose, jis pasirenka šeimos gydytoją, kuris susipažįsta su ligos istorija, paskiria vaistus, informuoja apie tolimesnį gydymą bei priežiūrą. Staiga susirgus gyventojui, esant reikalui, kviečiama greitoji pagalba, organizuojamas guldymas į ligoninę tolimesniam asmens gydymui. Įstaigoje yra pirmosios pagalbos vaistinėlė, suvartoti vaistai ir panaudotos medicinos priemonės registruojami specialiame žurnale. Gyventojai pagal patvirtintą „Medikamentų, tvarstomosios medžiagos ir sveikatos, priežiūros priemonių naudojimo tvarkos aprašą“ aprūpinami medikamentais, tvarstomąja medžiaga ir sveikatos priežiūros priemonėmis (dezinfekuojančiomis priemonėmis, priemonėmis pragulų profilaktikai, tepalais, asmens higienai skirtomis priemonėmis: dantų pasta, burnos skalavimo skysčiu, įklotais, vienkartinėmis paklodėmis, sauskelnėmis). Patvirtinti medikamentų ir tvarstomosios medžiagos finansiniai normatyvai vienam asmeniui per dieną – iki 0,20 Eur., slaugos ir higienos priežiūros priemonės – iki 0,87 Eur. (vienai dienai). Medikamentus gyventojams pagal gydytojo paskyrimus išduoda slaugytojas. Gyventojai, kurie rašytiniu susitarimu prisiima atsakomybę, vaistus laiko savo kambaryje ir vartoja savarankiškai.

Per metus stacionare gydėsi 9 gyventojai, 9 kartus kviesta greitoji pagalba. Konsultuota pas gydytojus specialistus 37 kartus. Taip pat buvo atliekami profilaktiniai kraujo ir šlapimo tyrimai, rentgenogramos. Gyventojų sveikatos profilaktikai kasmetinė gripo vakcinacija nebuvo atlikta.

2020 metais infekcinių susirgimų buvo išvengta. 28 gyventojai serga širdies ir kraujagyslių ligomis, neurologinėmis ligomis – 6, psichosomatinius sutrikimus turi 7 globotiniai, senatvinė demencija diagnozuota 4 gyventojams. Praėjusiais metais mirė 8 gyventojai. Slaugytojas vedė profilaktinio sveikatingumo valandėles, informaciniuose stenduose nuolat talpinta aktuali informacija apie ligas ir jų profilaktiką. Ypač daug dėmesio skirta kovai su covid-19 pandemija. Buvo parengta ir patvirtinta Infekcijų kontrolės tvarka. Griežtai laikytasi šios tvarkos reikalavimų.

 **3.6. Laisvalaikio ir užimtumo paslaugos.**

 Globos namuose gyventojams organizuojamos laisvalaikio ir užimtumo paslaugos. Globos namų kas mėnesį rengiamuose užimtumo planuose numatomos veiklos, susitikimai, bendradarbiavimas su mokymo įstaigomis, kitomis socialinių paslaugų teikimo įstaigomis. Per 2020 metus dėl pasaulį sukausčiusios pandemijos nebuvo galima organizuoti išvykų, susitikimų ir svečių priėmimo, tačiau stengtasi vykdyti užimtumo veiklas. Mokytasi ir giedotos atitinkamo laikotarpio giesmės. Gyventojai noriai ir aktyviai dalyvavo naujų dainų mokymesi ir dainavime, vesti motyvaciniai pokalbiai („Siela ir dvasingumas“, „Savijauta karantino laikotarpiu“, „Apie pagarbą, atjautą ir pagalbą vienas kitam“ ir kt.). Vasario 3 d. Seredžiaus Stasio Šimkaus mokykloje- daugiafunkciame centre dalyvauta susitikime su LR Seimo pirmininku Viktoru Pranckiečiu. Užgavėnėms kepti blynai, „išvyta žiema“. Minėti visų globos gyventojų, gimusių sausio ir vasario mėnesiais, gimtadieniai, kas mėnesį rengtos poezijos popietės. Minėtos kitos kalendorinės šventės, atlaisvinus karantino ribojimus stengtasi šiek tiek pakeliauti, todėl nuvykta prie Dubysos, prie Šv. Jono šaltinėlio, pasivaikščiota po pažintinį sveikatingumo taką Seredžiuje. Joninių šventė minėta linksmai, keptos dešrelės globos namų kieme. Daug bendrauta su gyventojais, daryti rankdarbiai, teikta įvairiapusė pagalba gyventojams karantino laikotarpiu.

**4. Veiklos tobulinimo perspektyvos:**

**Vizija** – nuolat tobulėjanti ir taikanti pažangiausius socialinės globos metodus moderni įstaiga, sutelkusi profesionalių darbuotojų komandą, nuolat tobulinanti teikiamų paslaugų kokybę bei profesionaliai ir dinamiškai reaguojanti į paslaugų gavėjų poreikius, siekiant tapti Europos Sąjungos standartus atitinkančia, teikiančia aukštos kokybės socialines paslaugas, tenkinančias Jurbarko rajono gyventojų poreikius.

Stengiamasi įsiklausyti į pagyvenusių žmonių poreikius ir juos tenkinti. Kiekvienas darbuotojas, tiesiogiai dirbantis su gyventojais, žino, kad svarbiausia – atjauta ir  atidumas gyventojų poreikiams bei norams.

Vadovaujantis įstaigoje sukurta Įgalinimo koncepcija, bus plečiamas bendradarbiavimas su socialiniais partneriais, valstybinėmis institucijomis, visuomeninėmis organizacijomis. Per kultūrinę, dvasinę, sportinę, darbinę veiklą gyventojai bus integruojami į bendruomenę.

Toliau bus gerinama teikiamų paslaugų kokybė. Nuosekliai užsibrėždama tikslus, stebėdama uždavinius bei juos vertindama, įstaigos vadovybė ir darbuotojai galės daryti preliminarias išvadas, ar teikiamos socialinės paslaugos yra efektyvios, ar jų pakanka, bus galimybė su asmeniu ir jo šeima, o taip pat ir darbuotojais aptarti galimybes dėl alternatyvių socialinių paslaugų teikimo. Gauti rezultatai rodys apie organizacijoje reikiamų prevencijos priemonių poreikį, jų taikymą bei tobulinimo sritis siekiant pagerinti globos namų gyventojų pasitenkinimą gyvenimo kokybe.

Bus skatinama globotinių saviraiška, kūrybiškumas, tarpusavio bendravimas. Bus ugdomi socialiniai įgūdžiai, vertinant pagalbos teikimo procesą ir fiksuojant rezultatus. Bus organizuojamas kuo įvairesnis gyventojų užimtumas. Bendras darbų parodų, mugių, laisvalaikio, ekskursijų, švenčių ir kitų renginių organizavimas padės išplėtoti socialinius kontaktus, integraciją į bendruomenę, pasiekti pokyčių tiek žmonių santykių srityje, tiek socialinėje aplinkoje.

 Direktorius Zigmas Zakaras